Məhəmmədqasım xan Vali

Məhəmmədqasım xan Dostəli xan oğlu  Vali (1800-1872)—Qacarlar dövlətinin hərbi və mülki xadimi.

 Həyatı 

Məhəmmədqasım xan Dostəli xan oğlu 1800-cü ildə Tehran şəhərində anadan olmuşdu. Mükəmməl mədrəsə təhsili almışdı. Qacarlar dövlətində xidmət etmişdi. 1838-1840-cı illərdə Yəzdin valisi olan böyük qardaşı Hüseynəli xan Müəyyirilməmalikin yanında nəvvab olmuşdu. Ordan saraya pişxidmət vəzifəsinə dəyişildi. 1851-ci ildə Əhməd xan Əminülmülkün əvəzinə Tiflis baş konsulu təyin edildi. 1854-cü ildə Rusiya səfirliyinə baş müşavir təyin edildi. 1855-ci ildə çar II Aleksandrın tacgüzarlığında iştirak etdi. 1855-1860-cı illərdə Tehranda yaşadı.1860-cı ildə İranın Rusiyada səlahiyyətli səfiri vəzifəsinə təyin edildi. Təyinat yerinə yola düşərkən Avropa gəzintisinə çıxdı. Oğlu Əli xan ilə Berlinə, Brüsselə, Parisə və Londona baş çəkdi. Marseldən, hər ikisi İstanbula getdi və qısa müddətdən sonra  onlar Trabzondan və Ərzurumdan Qara dənizi keçdilər. 1861-1862-ci ildə yenidən Yəzd valisinin müavini oldu. 1862-1868-ci illərdə Gilan əyalətinə vali təyin edildi. 1871-ci ildə Nasirəddin şahla Zilli Sultan Məsud mirzənin arasında qovğa başlandı. Asəfəddövlə Hacı Məhəmmədqulu xan Dəvəli-Qacar Şirazın idarəsini əlinə keçirdi. Məsud mirzəni qovub  Məhəmmədqasım xanı da yanına çağırıb şahın adından vali təyin etdi.

Farsın qubernatoru Məhəmmədqasım xan Vali 21 mart  1872-də Şirazda qarın yatalağından öldü və İranın məşhur şairi Hafizin məqbərəsində  dəfn edildi.

 Ailəsi 
Məhəmmədqasım xanın Əli xan adlı oğlu vardı.

 Mənbə 
Ənvər Çingizoğlu, Qacarlar dövrünün diplomatları,  Bakı, "Mütərcim", 2012. 334 səh.

 İstinadlar 

 Həmçinin bax 

Şiraz

 Xarici keçidlər 

Kateqoriya:İranın Rusiyadakı səfirləri
Kateqoriya:Gilan hakimləri